CELEX: 62012CN0138
Language: et
Date: 2012-03-15 00:00:00
Title: Kohtuasi C-138/12: Eelotsusetaotlus, mille on esitanud Administrativen sad — Varna (Bulgaaria) 15. märtsil 2012 — Rusedespred OOD versus Direktor na Direktsia „Obzhalvane I upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite

26.5.2012   
            
            
               ET
            
            
               Euroopa Liidu Teataja
            
            
               C 151/24
            
         Eelotsusetaotlus, mille on esitanud Administrativen sad — Varna (Bulgaaria) 15. märtsil 2012 — Rusedespred OOD versus Direktor na Direktsia „Obzhalvane I upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite
   (Kohtuasi C-138/12)
   2012/C 151/38
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad — Varna
   
      Põhikohtuasja pooled
   
   
      Kaebuse esitaja: Rusedespred OOD
   
      Vastustaja: Direktor na Direktsia „Obzhalvane I upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite
   
      Eelotsuse küsimused
   
   
               1.
            
            
               Kas maksukohustuslasel on neutraalse maksustamise põhimõtte kohaselt õigus nõuda ebaõigesti arvele märgitud ja alusetult tasutud käibemaksu tagastamist kindlaksmääratud aegumistähtaja jooksul, kui vastavalt siseriiklikule õigusele on käive, mille kohta maks arvestati, maksuvaba, kõrvaldatud on maksutulu saamatajäämise oht ning siseriiklikus seaduses sätestatud arvete korrigeerimise kord ei ole kohaldatav?
            
         
               2.
            
            
               Kas ühise käibemaksusüsteemiga ning neutraalsuse, tõhususe ja võrdse kohtlemise põhimõttega on vastuolus siseriiklikule sättele — millega võetakse üle nõukogu 28. novembri 2006. aasta direktiivi 2006/112, mis käsitleb ühist käibemaksusüsteemi (1), artikkel 203 — tuginev pädevate maksuasutuste keeldumine tagastada maksukohustuslasele tema poolt arvele märgitud käibemaks, kui see maks ei kuulu tasumisele, kuna tegemist on maksuvaba käibega, kuid see märgiti siiski ebaõigesti arvele ning arvestati ja tasuti, ning kui juba lõplikus, revisjoni tulemusel tehtud maksuotsuses ei lubatud kauba soetajal või teenuse saajal selle käibega seoses sisendkäibemaksu maha arvata põhjusel, et kauba tarnija või teenuse osutaja on arvestanud maksu ebaseaduslikult?
            
         
               3.
            
            
               Kas maksukohustuslane võib vahetult tugineda ühist käibemaksusüsteemi reguleerivatele põhimõtetele, täpsemini neutraalse maksustamise põhimõttele ja tõhususe põhimõttele, et vaidlustada neid põhimõtteid rikkuvaid siseriiklikke õigusnorme või nende kohaldamist maksuhalduri või kohtute poolt, või siseriiklike õigusnormide puudumist, mis samuti rikub neid põhimõtteid?
            
         
      (1)  ELT L 347, lk 1.